Vyhodnotenie
medzirezortného pripomienkového konania

	Predmetný materiál sme predložili dňa 11. 9. 2001 na pripomienkové konanie štyrom rezortom a jednému krajskému úradu, ktorých kompetencií sa týka.

Pripomienkujúci subjekt	Znenie pripomienky	Vyjadrenie k pripomienke	
Ministerstvo hospodárstva SR
24.9.2001, č.1595/2001-100	Bez pripomienok	-	
Ministerstvo pôdohospodárstva SR,
24.9.2001, č.2694/2001-100	Bez pripomienok	-	
Ministerstvo dopravy, pôšt a telekomunikácií SR, 
21.9.2001, č. 1582/M-2001	Bez pripomienok	-	
Ministerstvo zdravotníctva SR, 
21.9.2001, č. MZ/3841/2001	Zaradenie Opatrenia č. 22 je neopodstatnené. Fyzické a právnické osoby sú povinné pred výstavbou zabezpečiť meranie a hodnotenie objemovej aktivity radónu v pôdnom vzduchu.	Opatrenie č. 22 v pôvodnom znení je skutočne neopodstatnené, preto ho  chceme zmeniť. Pôvodne   navrhnutá mierka 1:2000 znamená podrobné merania pre potreby jednotlivých stavebníkov. Nami navrhovaná mierka 1:10 000 bude slúžiť i pre potreby územného plánovania.	
	Na meranie a hodnotenie objemovej aktivity radónu je potrebné povolenie MZ SR a rozhodnutie o autorizácii.	Akceptujeme ako upozornenie, ktoré musí dodržať realizátor prác.	
Krajský úrad Banská Bystrica, 
24.9.2001, č. 2001/07787	Mapy radónového rizika nemá zmysel robiť v zastavanom území, ale jednoznačne cielene na území obcí a miest určených ich územnými plánmi na výstavbu nových obytných budov	Z dôvodu uvedeného v pripomienke chceme zmeniť mierku mapy na 1:10 000. Táto bude slúžiť pre  potreby územného plánovania s dôrazom na novú plánovanú výstavbu.	
	Najúčelnejšie je vyčleniť finančné prostriedky pre dotknuté mestá a obce a nie na celoplošné mapy.	Finančné prostriedky na realizáciu prác získa víťaz verejnej  súťaže, ktorý má oprávnenie na výkon takéhoto druhu prác. V projekte zohľadní potreby miest a obcí.	

	Materiál sa predkladá na rokovanie vlády SR bez rozporov.